มีบ้านดีส่งท้ายปีเก่าต้อนรับปีใหม่กับ ธอส.
ได้มีบ้านส่งท้ายปี กับ ธอส. ในงานประมูลบ้านมือสองออนไลน์ 12 .12 ผ่านแอป G H Bank Smart NPA
11 ธ.ค. 2563

ธนาคารอาคารสงเคราะห์ (ธอส.) เอาใจคนที่ต้องการมีบ้านส่งท้ายปี 2563 จัดงานประมูลบ้านมือสองออนไลน์ 12.12 ธอส. ประจำเดือนธันวาคม 2563 ขนทรัพย์เด่น 111 รายการ ทั้งในพื้นที่กรุงเทพฯ และปริมณฑล รวมถึงในส่วนภูมิภาคมาให้เลือกซื้อได้ง่ายๆ ผ่าน Application : G H Bank Smart NPA ราคาเริ่มต้นประมูลลดสูงสุดถึงเกือบ 60%จากราคาปกติ ราคาต่ำสุดเพียง 75,000 บาทเท่านั้น พิเศษ!! มอบส่วนลดเพิ่มอีก 10% จากราคาที่ปิดประมูลหากทำสัญญาและทำนิติกรรมภายใน 30 ธันวาคม 2563 ให้ผ่อนดาวน์ดอกเบี้ย 0% นานสูงสุด 60 เดือนผ่อนได้นานสูงสุด 40 ปี เริ่มประมูลพร้อมกันวันเสาร์ที่ 12 ธันวาคม 2563 ระหว่างเวลา 10.00 -11.00 น.
นายฉัตรชัย ศิริไล กรรมการผู้จัดการ ธอส. เปิดเผยว่า ในวันเสาร์ที่ 12 ธันวาคม 2563 ตั้งแต่เวลา 10.00 -11.00 น. ธนาคารจัดมหกรรมการประมูลบ้านมือสองออนไลน์ 12.12 เอาใจ คนที่ต้องการมีบ้านส่งท้ายปี 2563 โดยคัดทรัพย์ใหม่สภาพดี ราคาถูกทั่วประเทศรวม 111 รายการ ทั้งประเภททาวน์เฮ้าส์ บ้านเดี่ยว บ้านแฝด ห้องชุด อาคารพาณิชย์ และที่ดินเปล่า มาเปิดประมูลให้กับลูกค้าที่ต้องการมีบ้านได้เลือกซื้อผ่าน Application : G H Bank Smart NPA ราคาเริ่มต้นประมูลลดพิเศษ!! เพื่อเป็นของขวัญมอบให้ลูกค้าในโอกาสส่งท้ายปีเก่าต้อนรับปีใหม่สูงสุดเกือบ 60% จากราคาปกติ และยังคงมีมาตรการลดภาระค่าใช้จ่ายให้ประชาชนด้วยการมอบส่วนลดเพิ่มให้กับผู้ชนะการประมูลอีก 10% จากราคาที่ปิดประมูล เพียงทำสัญญาและทำนิติกรรมภายใน 30 ธันวาคม 2563 (กรณีทำสัญญาและทำนิติกรรมหลังวันที่ 30 ธันวาคม 2563 แต่ไม่เกินวันที่ 26 กุมภาพันธ์ 2564 จะได้รับส่วนลดเพิ่มจากราคาที่ประมูลได้เหลือ 5%) โดยทรัพย์ที่นำมาเปิดประมูลครั้งนี้แบ่งเป็น รายการที่ตั้งอยู่ในพื้นที่กรุงเทพฯ และปริมณฑล จำนวน 50 รายการ
ทั้งนี้ มีรายการที่น่าสนใจ อาทิ ทรัพย์ที่ราคาเริ่มต้นประมูลต่ำสุดเพียง 990,000 บาท ได้แก่ ทาวน์เฮ้าส์ 2 ชั้น เนื้อที่ 16.1 ตารางวา หมู่บ้านมนวดี อ.บางบัวทอง จ.นนทบุรี ส่วนรายการที่เป็นทรัพย์เด่นทำเลทอง ได้แก่ ทรัพย์ประเภททาวน์เฮ้าส์ 2 ชั้น เนื้อที่ 40 ตารางวา หมู่บ้านเดอะคอนเนค 8 อำเภอบางพลี จังหวัดสมุทรปราการ ตั้งอยู่ใกล้ทางด่วน กาญจนาภิเษก-พระราม 2 วงแหวนบางปะอิน ใกล้ เมกา-บางนา สนามบินสุวรรณภูมิ และเซ็นทรัลบางนา เป็นต้น ราคาเริ่มต้นประมูลลด 24% เหลือ 2,200,000 บาท จากราคาขาย 2,900,000 บาท และทรัพย์ประเภททาวน์เฮ้าส์ 3 ชั้น ขนาด 19.9 ตารางวา หมู่บ้านกลางเมืองพระราม 9 อ.สวนหลวง กรุงเทพฯ ซึ่งถือเป็นทำเลศักยภาพ ไม่ห่างจากห้างสรรพสินค้า โรงพยาบาล และสถานศึกษา และราคาเริ่มต้นประมูลเพียง 4,560,000 บาท
ขณะที่ทรัพย์ในภูมิภาคที่นำออกประมูลมีจำนวน 61 รายการ แบ่งเป็นรายการที่น่าสนใจ อาทิ รายการที่ให้ส่วนลดสูงสุดถึง 58.33% ได้แก่ ประเภทที่ดินเปล่า โครงการหาดเพชรแลนด์ ขนาด 60 ตารางวา อ.ท่ายาง จ.เพชรบุรี โดยมีราคาเริ่มต้นประมูลต่ำสุดเพียง 75,000 บาทเท่านั้น ส่วนรายการที่ตั้งอยู่ในทำเลดี อาทิ รายการทรัพย์ประเภททาวน์เฮ้าส์ 2 ชั้น ในโครงการดิเออบาน่า 3 อ.เมืองเชียงใหม่ จ.เชียงใหม่ ติดถนนซุปเปอร์ไฮเวย์ เชียงใหม่-ลำปาง ใกล้กับห้างสรรพสินค้าชั้นนำ ราคาเริ่มต้นประมูลเพียง 2,160,000 บาท เท่านั้น
สำหรับลูกค้าที่สนใจสามารถเข้าชมรายการทรัพย์ NPA ที่เปิดประมูลครั้งนี้ได้ด้วยตนเอง ณ สถานที่ตั้งทรัพย์ ก่อนการเข้าร่วมประมูล นอกจากนี้ยังสามารถเลือกใช้โปรโมชั่นผ่อนดาวน์ดอกเบี้ย 0% ได้นาน 12-60 เดือน (ราคาทรัพย์ที่ประมูลได้ ในราคาไม่เกิน 2 ล้านบาท สามารถผ่อนดาวน์ได้ถึง 60 เดือน และผู้ประมูลได้ต้องมีรายได้ต่อเดือนไม่เกิน 25,000 บาท) หรือเทดาวน์แล้วยื่นกู้เลยก็มีสิทธิ์เลือกใช้โปรโมชั่นสินเชื่ออัตรา ดอกเบี้ย 0% ได้นาน 12-48 เดือน โดยอัตราดอกเบี้ย 0% กำหนดตามระยะเวลาการถือครองทรัพย์ของธนาคาร หรือกรณีกู้ปลูกสร้าง ต่อเติม ซ่อมแซม และซื้ออุปกรณ์หรือสิ่งอำนวยความสะดวกที่เกี่ยวเนื่องกับที่อยู่อาศัย อัตราดอกเบี้ย 3 ปีแรกเพียง 2.80% ต่อปีเท่านั้น และยังได้รับการยกเว้นค่าธรรมเนียมการยื่นกู้ 0.1% ของวงเงินทำ นิติกรรมอีกด้วย
ทั้งนี้ มหกรรมประมูลบ้านมือสองออนไลน์ 12.12 ธอส. ประจำเดือนธันวาคม จะจัดขึ้นในวันเสาร์ที่ 12 ธันวาคม 2563 โดยเริ่มเปิดประมูลพร้อมกันทั้ง 111 รายการ ตั้งแต่เวลา 10.00 – 11.00 น. ผู้ที่สนใจเข้าร่วมประมูลสามารถดาวน์โหลด Application : G H Bank Smart NPA และลงทะเบียนเข้าร่วมประมูลออนไลน์ได้จนถึงวันที่ 12 ธันวาคม 2563 เวลา 10.40 น.(เฉพาะลูกค้าที่ยังไม่เคยลงทะเบียน) ส่วนผู้ชนะการประมูลจะได้รับ QR Code สำหรับติดต่อกับธนาคารเพื่อชำระเงินและทำสัญญาตามที่ธนาคารกำหนดภายใน 3 วันทำการนับถัดจากวันที่ประมูลได้ หรือติดตามข้อมูลข่าวสารของธนาคารเพิ่มเติมได้ที่ www.ghbhomecenter.com และ www.ghbank.co.th หรือติดต่อสอบถามรายละเอียดเพิ่มเติมที่ฝ่ายบริหาร NPA โทร. 0-2202-1582-3 และ 0-2202-1016 และฝ่ายบริหารหนี้ภูมิภาค โทร.0-2202-1170 และ 0-2202-2036